**UPUTSTVO ZA KORIŠĆENJE ZAŠTITNIH RUKAVICA**

Primena lične zaštitne opreme ima za cilj:

* zaštitu kože i sluzokože radnika, sprečavanje kontaminacije odeće i smanjivanje mogućnosti širenja mikroorganizama sa potencijalno zaražene osobe ili predmeta na druge osobe i okolinu;
* osiguravanje zaštitne granice i sprečavanje kontaminacije ruku prilikom kontakta, putem telesnih tečnosti, sekreta, ekskreta, sluznicama i oštećenom kožom;
* smanjivanje verovatnoće da mikroorganizmi sa ruku kupaca budu preneseni na zaposlene od strane kupaca, tokom kupovine ili boravka u radnom prostoru;
* smanjivanje verovatnoće da ruke osoblja prenesu mikroorganizme sa jednog kupca ili predmeta na drugog kupca ili druge zaposlene.

ZAPOSLENI JE OBAVEZAN I ODGOVORAN DA RUKAVICE KORISTI NA PRAVILAN NAČIN

KONTINUIRANO.

Nepravilna upotreba rukavica može biti opasna i povezana sa unakrsnim infekcijama.

RUKAVICE ZA OPŠTU UPOTREBU

Tehnika stavljanja rukavica:

* temeljno oprati i osušiti ruke,
* skinuti nakit (ručni sat i prstenje) koje može izazvati oštećenja rukavica,
* otvoriti zaštitno pakovanje sa sterilnim rukavicama na sterilnoj površini,
* odmotati pakovanje dodirujući samo ivice,
* podići unutrašnju manžetu koristeći nedominantnu ruku, ne dodirivati spoljnu stranu rukavice,
* gurnuti dominantnu ruku u rukavicu sa ispravnim položajem palca i prstiju,
* podvući prste ruke u rukavicu ispod manžetne preostale rukavice,
* gurnuti drugu ruku u rukavicu sa palcem i prstima u ispravnom položaju,
* izbegavati dodir bilo koga nezaštićenog dela ruke sa rukom u rukavici,
* ispreplesti prste nakon što su rukavice navučene, da se osigura da dobro pristaju i omogućavaju slobodne pokrete.

Tehnika skidanja rukavica:

* uhvatiti prvu rukavicu sa strane dlana odmah ispod ručja,
* zavrnuti rukavicu prema vrhovima prstiju druge ruke na kojoj je rukavica,
* držati tako skinutu rukavicu vrhovima prstiju druge ruke na kojoj je još rukavica,
* staviti dva prsta gole ruke unutar manžete preostale rukavice,
* zavrnuti drugu rukavicu prema vrhovima prstiju golom rukom, dok se prva rukavica ne nađe unutar druge,
* nastaviti skidanje dok obe rukavice nisu okrenute unutrašnjom stranom prema napolje,
* odbaciti skinute rukavice u kesu za otpad,
* temeljno oprati i osušiti ruke i naprskati ih asepsolom.

Napomena: spoljna strana rukavice je ona koja je bila u kontaktu sa potencijalno infektivnim materijalom.

Rukavice nije dozvoljeno brisati, niti prati. Nakon završene procedure, rukavice obavezno pažljivo skinuti s ruku da bi se izbegla kontaminacija ruku ili drugih površina.

Rukavice tretirati kao otpad i odlagati na propisan način.